**Gruppetilbud september 2021, for kvinner som har opplevd seksuelle overgrep i barndom, ved Nok. Sør-Vest**

Vi hos Nok. Sør-Vest vil i september 2021 arrangere en temagruppe over tre kvelder for kvinner som har opplevd seksuelle overgrep i barndom. Gruppen vil finne sted i Nok. Sør-Vest sine lokaler i fjerde etasje i Langgata 41, i Sandnes. Vi vil møtes på onsdager kl. 17-19.

**Datoene blir:**

* 1. september
* 8. september
* 15. september

Nok. Sør-Vest er et gratis samtaletilbud for kvinner og menn som har opplevd seksuelle overgrep, og deres pårørende. Tilbudet er finansiert gjennom kommunene i Rogaland og Barne, Ungdoms- og Familiedirektoratet

Temagruppen er for deg som er **kvinne og har opplevd seksuelle overgrep når du var barn**. Gruppen er for deg som ønsker å sortere det som har skjedd, for å kunne rette blikket fremover. Gruppen er for deg som ønsker å kunne treffe og snakke med andre som også har opplevd seksuelle overgrep i barndommen, og få informasjon fra fagfolk som jobber med mennesker som har blitt utsatt for seksuelle overgrep.

Vi er opptatt av at deltakerne i gruppen skal være trygge - både på oss som gruppeledere, og på innholdet i gruppen. Vi ønsker derfor å gjennomføre forsamtaler med alle som er interessert i å være med i gruppen. Forsamtalene gjennomføres i Nok. Sør- Vest sine lokaler, eventuelt over telefon. Hvis du har spørsmål til opplegget, eller ønsker å melde deg på, så kan du kontakte oss på tlf.51 97 19 00, eller på epost: post@nok-sorvest.no